ফারজানা ছবি

ফারজানা ছবি একজন বাংলাদেশী অভিনেত্রী। ১৯৯৮ সালে আবদুল্লাহ আল মামুনের চিঠি টিভি নাটকে অভিনয়ের মধ্য দিয়ে তার টেলিভিশনে অভিষেক ঘটে। সীমানা পেরিয়ে (২০১৩) টিভি নাটকে অভিনয়ের জন্য তিনি শ্রেষ্ঠ টিভি অভিনেত্রী বিভাগে মেরিল-প্রথম আলো সমালোচক পুরস্কার অর্জন করেন। তিনি মূলত টেলিভিশনে অভিনয়ের জন্য সুপরিচিত হলেও চলচ্চিত্রেও অভিনয় করে থাকেন। তার অভিনীত প্রথম চলচ্চিত্র জয় নগরের জমিদার। এছাড়া তিনি ওটিটি প্ল্যাটফর্মে চরকির টান (২০২২) ও নিঃশ্বাস (২০২২) এবং বিঞ্জের ফ্রাইডে (২০২৩) ওয়েব চলচ্চিত্রে অভিনয় করেন। ফারজানা ছবি ১৯৯৮ সালে আবদুল্লাহ আল মামুনের চিঠি টিভি নাটকে ফেরদৌসী মজুমদারের সাথে অভিনয়ের মধ্য দিয়ে টেলিভিশনে আগমন করেন। তিনি ২০০৬ থেকে ২০০৭ সালে চ্যানেল আইয়ে প্রচারিত সালাহউদ্দিন লাভলুর ভবের হাট নাটকে নকশী চরিত্রে অভিনয় করেন। ছবি ২০১২ সালে এটিএন বাংলার অস্তিত্বে অনুভব টিভি নাটকে অটিস্টিকের চরিত্রে অভিনয় করেন। ২০১৩ সালে তিনি মাতিয়া বানু শুকু পরিচালিত সীমানা পেরিয়ে নাটকে অভিনয়ের জন্য শ্রেষ্ঠ টিভি অভিনেত্রী বিভাগে মেরিল-প্রথম আলো সমালোচক পুরস্কার অর্জন করেন। ২০১৭ সালের ডিসেম্বর থেকে ঔপন্যা‌সিক ও নাট্যকার জাহানারা আহ‌মে‌দের উপন্যাস ল‌কেট অবলম্ব‌নে নি‌র্মিত বিটিভির একই নামের ধারাবা‌হিক না‌টকে সালমা নামের এক নিঃসন্তান মায়ের চ‌রি‌ত্রে অ‌ভিনয় করে‌ন। এই বছর ঈদুল ফিতরে অরণ্য আনোয়ার পরিচালিত গাজী টিভির রয়্যাল ডিসট্রিক্ট টিভি নাটকে অভিনয় করেন। ২০১৮ সালের নারী দিবসে প্রচারিত হয় তার অভিনীত টেলিভিশন চলচ্চিত্র কানি মা। এতে ২৫ থেকে ৮০ বছর বয়সী নারীর চরিত্রে অভিনয় করে প্রশংসিত হন। রিদম খান শাহিনের জগৎ সংসার টিভি নাটকে তিনি দীর্ঘ ১৯ বছর পর ফেরদৌসী মজুমদারের সাথে অভিনয় করেন। ২০১৯ সালে তিনি শহীদ মাহমুদ আবীর, আসিমা কামাল মৌনী, তানজির আহমেদ সানি, ফাহমিদা আলম লীনা, মোহাম্মদ সানির যৌথ পরিচালনায় নির্মিত স্বল্পদৈর্ঘ্য চলচ্চিত্র অপরাজিতা-য় নাম ভূমিকায় অভিনয় করেন। চলচ্চিত্রটি ঢাকায় ফিল্মস ফোর ফাউন্ডেশন আয়োজিত ফিল্ম ফেস্টিভ্যালে প্রদর্শিত হয়। ২০১৯ সালে থেকে তিনি দীপ্ত টিভির তারকাবহুল ধারাবাহিক নাটক বকুলপুর-এ আজিজুল হাকিম, সুজাতা, নাদিয়া আহমেদ, আনিসুর রহমান মিলন, শবনম ফারিয়া ও আ খ ম হাসানের সাথে অভিনয় করছেন। ২০২০ সালে মুক্তি পায় তার অভিনীত প্রথম পূর্ণদৈর্ঘ্য চলচ্চিত্র জয় নগরের জমিদার। এতে তাকে একজন জমিদারের বড় স্ত্রী চরিত্রে দেখা যায়। একই বছর তিনি আলমগীর সাগর এবং আতিকুর রহমান অপু পরিচালিত একটি শিশু এবং অগণিত পিতা টিভি নাটকে প্রধান চরিত্রে অভিনয় করেন। এছাড়া কোভিড-১৯ এর বৈশ্বিক মহামারীকালে ঘরে বসে অভিনয় করেন স্বল্পদৈর্ঘ্য চলচ্চিত্র এক চিলতে রোদ্দুর-এ। এতে তার সহশিল্পী ছিলেন তার পুত্র অনির্বাণ। এটি ২০২১ সালের আগস্টে ভারতের বিহারে অনুষ্ঠিত নাওয়াদা চলচ্চিত্র উৎসবে প্রদর্শনের পর প্রশংসিত হয় এবং স্বল্পদৈর্ঘ্য চলচ্চিত্র বিভাগে দ্বিতীয় পুরস্কার অর্জন করে। ২০২১ সালে তাকে বিটিভিতে ৭ই আগস্ট জাতীয় শোক দিবস উপলক্ষ্যে লাল দরজা, ১১ সেপ্টেম্বর নারী উদ্যোক্তার সংগ্রামের গল্প নিয়ে নির্মিত প্ল্যাটফর্ম, এবং ১৬ই ডিসেম্বর বিজয় দিবস উপলক্ষ্যে মুক্তিযুদ্ধভিত্তিক বিশেষ নাটক উত্তোলিত তর্জনী-এ দেখা যায়। ২০২২ সালে চরকিতে মুক্তি পায় তার অভিনীত ওয়েব চলচ্চিত্র টান। তিনি বিটিভির মধুবাগের মন্টু ভাই টিভি নাটকে প্রায় আট বছর পর ডলি জহুরের সাথে অভিনয় করেন। তিনি এই বছর ঈদুল আযহায় ওটিটি প্ল্যাটফর্ম বায়স্কোপে মুক্তিপ্রাপ্ত নূর ইমরান মিঠুর রচনা ও পরিচালনায় বঙ্গ প্রোডাকশন হাউজের হেলিকপ্টার চলচ্চিত্রে অভিনয় করেন। এই চলচ্চিত্রে তার পুত্র অনির্বাণও অভিনয় করেন। একই বছরে ১৫ই অক্টোবর বিটিভিতে প্রচারিত কমন মানুষ টিভি নাটকে তাকে তৃতীয় লিঙ্গের চরিত্রে দেখা যায়। ২০২৩ সালে তিনি ঢাকার কদমতলীতে ২০২১ সালের জুনে সংগঠিত ট্রিপল মার্ডারের ঘটনার ছায়া অবলম্বনে রায়হান রাফীর ওয়েব চলচ্চিত্র ফ্রাইডে-এ মা চরিত্রে অভিনয় করে প্রশংসিত হন। ছবি ২০১৪ সালের ১৭ই এপ্রিল ঢাকা কমার্স কলেজের সহকারী অধ্যাপক তন্ময় সরকারকে বিয়ে করেন। ৯ই মে তাদের বিবাহোত্তর সংবর্ধনা অনুষ্ঠিত হয়। কমার্স কলেজ থেকেই তাদের পরিচয় ও বন্ধুত্ব হয়। একই বছরের ২২শে সেপ্টেম্বর ঢাকার ইউনাইটেড হাসপাতালে তাদের প্রথম পুত্র সন্তান জন্মগ্রহণ করে। ২০১৬ সালে ১লা মে ইউনাইটেড হাসপাতালে তাদের দ্বিতীয় পুত্র সন্তান জন্মগ্রহণ করে। ২০১০: শ্রেষ্ঠ টিভি অভিনেত্রী বিভাগে মিডিয়া জার্নালিস্ট অ্যাসোসিয়েশন অব বাংলাদেশ (মেজাব) পুরস্কার ২০১০: শ্রেষ্ঠ টিভি অভিনেত্রী বিভাগে বাবিসাস পুরস্কার ২০১০: শ্রেষ্ঠ টিভি অভিনেত্রী বিভাগে ঢাকা কালচারাল রিপোর্টার্স ইউনিটি পুরস্কার ২০১২: শ্রেষ্ঠ টিভি অভিনেত্রী বিভাগে ঢাকা কালচারাল রিপোর্টার্স ইউনিটি পুরস্কার ২০১২: শ্রেষ্ঠ টিভি অভিনেত্রী বিভাগে টেলিভিশন নাটক শিল্পী ও নাট্যকার সমিতি (টেনাশিনাস) পুরস্কার ২০১৩: সীমানা পেরিয়ে টিভি নাটকের জন্য সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার "এক নজরে মেরিল-প্রথম আলো পুরস্কার ২০১৩"। দৈনিক প্রথম আলো। ২৬ এপ্রিল ২০১৪। সংগ্রহের তারিখ ৮ মার্চ ২০২৩।  "ফারজানা ছবির ১৯ বছর"। একুশে টেলিভিশন অনলাইন। ৫ মে ২০১৮। সংগ্রহের তারিখ ৮ মার্চ ২০২৩।  "অটিস্টিকের চরিত্রে ফারজানা ছবি"। বাংলানিউজটোয়েন্টিফোর.কম। ২৭ ডিসেম্বর ২০১২। সংগ্রহের তারিখ ৮ মার্চ ২০২৩।  "ফারজানা ছবির জীবনের নতুন অধ্যায়"। দৈনিক প্রথম আলো। ২০ সেপ্টেম্বর ২০১৪। সংগ্রহের তারিখ ৮ মার্চ ২০২৩।  "নতুন ধারবাহিকে ফারজানা ছবি"। বিডিনিউজ টোয়েন্টিফোর ডটকম। ৯ ডিসেম্বর ২০১৭। ৮ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২৩।  "Farzana Chobi plays bike rider in Eid tele-drama"। দি ইন্ডিপেন্ডেন্ট (ইংরেজি ভাষায়)। ২৪ জুন ২০১৭। সংগ্রহের তারিখ ৮ মার্চ ২০২৩।  "'কানি মা' ফারজানা ছবি"। দ্যরিপোর্ট২৪.কম। ২৬ জানুয়ারি ২০১৮। সংগ্রহের তারিখ ৮ মার্চ ২০২৩।  রহমান, মাসুদুর (৩১ জানুয়ারি ২০১৯)। "'বড় নয়, ভালো অভিনেত্রী হয়ে থাকতে চাই'"। যায়যায়দিন। সংগ্রহের তারিখ ৮ মার্চ ২০২৩।  "'অপরাজিতা' ফারজানা ছবি"। বাংলাদেশ প্রতিদিন। ২ জুন ২০১৯। সংগ্রহের তারিখ ৮ মার্চ ২০২৩।  "প্রতিদিনের নতুন ধারাবাহিক নাটক 'বকুলপুর'"। দৈনিক সংবাদ। ২০ আগস্ট ২০১৯। সংগ্রহের তারিখ ৮ মার্চ ২০২৩।  "শততম পর্বে বকুলপুর"। দৈনিক নয়া দিগন্ত। ৯ অক্টোবর ২০১৯। সংগ্রহের তারিখ ৮ মার্চ ২০২৩।  "'এটি সম্পূর্ণ মৌলিক গল্প ও ভিন্ন নির্মাণশৈলীর ছবি'"। দৈনিক সমকাল। ১১ জানুয়ারি ২০২০। ৮ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২৩।  "ফারজানা ছবির 'শেফালী পাগলী'"। বাংলাদেশ প্রতিদিন। ১১ সেপ্টেম্বর ২০২০। সংগ্রহের তারিখ ৮ মার্চ ২০২৩।  সরকার, সুধাময় (১২ জুন ২০২০)। "ছবি পরিবারের ছবি: চিত্রগ্রাহক স্বামী, শিশুপুত্র সহশিল্পী!"। বাংলা ট্রিবিউন। ৮ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২৩।  "ভারতে প্রশংসিত ফারজানা ছবির শর্টফিল্ম"। দৈনিক যুগান্তর। ৬ আগস্ট ২০২১। সংগ্রহের তারিখ ৮ মার্চ ২০২৩।  "শোক দিবসের নাটকে ছবি"। দৈনিক মানবজমিন। ৪ আগস্ট ২০২১। সংগ্রহের তারিখ ৮ মার্চ ২০২৩।  "নারী উদ্যোক্তার সংগ্রামের গল্প 'প্ল্যাটফর্ম'"। সারাবাংলা। ১০ সেপ্টেম্বর ২০২১। সংগ্রহের তারিখ ৮ মার্চ ২০২৩।  "বিজয়ের নাটকে ফারজানা ছবি"। বাংলাদেশ প্রতিদিন। ১১ ডিসেম্বর ২০২১। সংগ্রহের তারিখ ৮ মার্চ ২০২৩।  "'টান' মুক্তি আজ"। দৈনিক মানবজমিন। ২৭ জানুয়ারি ২০২২। সংগ্রহের তারিখ ৮ মার্চ ২০২৩।  "'মায়াবতীর গায়ে ঘ্রাণে মিশেছিলাম'- ফারজানা ছবি"। দৈনিক নয়া দিগন্ত। ২৬ মে ২০২২। সংগ্রহের তারিখ ৮ মার্চ ২০২৩।  "মায়াবতী ডলির ঘ্রাণে মিশে গেলেন ছবি"। সারাবাংলা। ২৬ মে ২০২২। সংগ্রহের তারিখ ৮ মার্চ ২০২৩।  "ছেলেকে নিয়ে অভিনয়ে ফারজানা ছবি"। দৈনিক ভোরের কাগজ। ৭ জুলাই ২০২২। সংগ্রহের তারিখ ৮ মার্চ ২০২৩।  "কমন জেন্ডারের চরিত্রে ফারজানা ছবি"। আরটিভি অনলাইন। ১৪ অক্টোবর ২০২২। সংগ্রহের তারিখ ৮ মার্চ ২০২৩।  "রাফীর নতুন ক্যারিশমা, তমার ক্যারিয়ার সেরা অভিনয়!"। চ্যানেল আই অনলাইন। ২ মার্চ ২০২৩। সংগ্রহের তারিখ ৮ মার্চ ২০২৩।  রহমান, পাভেল (২২ সেপ্টেম্বর ২০১৪)। "বিয়ের পাঁচ মাসেই মা হলেন ফারজানা ছবি"। রাইজিংবিডি.কম। সংগ্রহের তারিখ ৮ মার্চ ২০২৩।  "দ্বিতীয় সন্তানের মা হলেন ফারজানা ছবি"। জাগোনিউজ২৪.কম। ৭ মে ২০১৬। সংগ্রহের তারিখ ৮ মার্চ ২০২৩।  "Blender's Choice-The Daily Star to celebrate the best of OTT"। দ্য ডেইলি স্টার (ইংরেজি ভাষায়)। ৩১ আগস্ট ২০২৩। সংগ্রহের তারিখ ২৪ অক্টোবর ২০২৩।  ইন্টারনেট মুভি ডেটাবেজে ফারজানা ছবি (ইংরেজি)